钦定古今图书集成/方舆汇编/边裔典/第096卷 > 唐
## 钦定古今图书集成/方舆汇编/边裔典/第096卷 > 唐

### 高祖武德 年环王遣使献方物

按《唐书高祖本纪》不载。按《南蛮传》：“环王，本林邑也，
一曰占不劳，亦曰占婆，直交州南，海行三千里，地东
西三百里而赢，南北千里。西距真腊雾温山，南抵奔
浪陀州。其南大浦有五铜柱山，形若倚盖，西重岩，东
涯海，汉马援所植也。其地冬温，多雾雨。产虎魄猩猩，
兽结辽鸟。以二月为岁首，稻岁再熟。取槟榔沈为酒，
椰”叶为席。俗凶悍，果战斗，以麝涂身，日再涂再澡。拜
谒则合爪顿颡。有文字。喜浮屠道。冶金银像，大或十
围。呼王为“阳蒲逋”，王妻为《陀阳阿熊》，太子为“阿长逋”，
宰相为婆漫地。王所居曰占城，别居曰齐国，曰蓬皮
势。王衣白㲲古贝，斜络臂，饰金琲为缨，鬈发，戴金华
冠，如章甫。妻服朝霞古贝短裙，冠缨如王。王卫兵五
千，战乘象，藤为铠，竹为弓矢，率象“千，马四百，分前后，
不设刑，有罪者使象践之，或送《不劳山》”，畀自死。隋仁
寿中，遣将军刘芳〈隋书方〉伐之，其王范梵志挺走，以其
地为三郡，置守令，道阻不得通，梵志裒遗众别建国
邑。武德中，再遣使献方物，高祖为设《九部乐》飨之。

### 太宗贞观 年林邑遣使入献

按《唐书太宗本纪》，不载。按《南蛮传》：贞观时，王头黎
献驯象、镠锁、五色带、朝霞布、火树，与婆利、罗刹二国
使者偕来林邑，其言不恭。群臣请问罪，太宗曰：“昔苻
坚欲吞晋众百万，一战而亡。隋取高丽，岁调发，人与
为怨，乃死匹夫手，朕敢妄议发兵邪？”赦不问。又献五
色鹦鹉、白鹦鹉，数诉寒，有诏还之。头黎死，子镇龙立，
献“《通天犀》杂宝。”

贞观十九年。林邑王《范镇龙》被弑，国人立诸葛地为
王。

按《唐书太宗本纪》，不载。按《南蛮传》：“十九年，摩呵慢
多伽独弑镇龙，灭其宗范姓绝。国人立头黎婿婆罗
门为王，大臣共废之，更立头黎女为王。诸葛地者，头
黎之姑子，父得罪奔真腊。女之王不能定国，大臣共
迎诸葛地为王，妻以女。”

### 肃宗至德 年林邑更号为环王

按《唐书肃宗本纪》不载。按《南蛮传》，“永徽至天宝凡
三入献，至德后更号环王。”

### 宪宗元和 年安南都护张舟执环王都统及王子五十九人

按《唐书宪宗本纪》不载。按《南蛮传》：“元和初，不朝献，
安南都护张舟执其伪驩爱州都统，斩三万级，虏王
子五十九，获战象舠铠。”

《林邑记》：